Markus Seikola

Markus Seikola (s. 5. kesäkuuta 1982 Laitila) on suomalainen uransa lopettanut jääkiekkopuolustaja. Hänen vahvuutensa olivat kiekollisessa pelissä ja hänellä oli myös kova lyöntilaukaus.

Seikola oli naimisissa vuoden 2008 tangokuningattaren Hanna Talikaisen kanssa.

 Ura 
Turkuun kotipaikaltaan Laitilasta muuttaneen Seikolan ura käynnistyi TPS:n junioreissa. Vahva hyökkäävä puolustaja sai kutsun puolustajien loukkaantumisista kärsineeseen edustusjoukkueeseen kaudella 2000–2001. Seikola vakiinnutti paikkansa liigassa ja voitti keväällä Suomen mestaruuden. Seuraavat neljä kautta kuluivat myös Turussa.

Tuloksellisesti parhaan kautensa Seikola pelasi 2004–2005 jolloin hän teki 14 pistettä (5+9) sekä tehotilastoon lukeman +17. Seuraavalla kaudella 2005–06 Seikola vaihtoi maisemaa TPS:stä kesken kauden Ruotsin Elitserieniin, jossa uusi joukkue oli tuore mestari Västra Frölunda. Seuraavalla kaudella Seikola teki 19 pistettä heikosti menestyneessä göteborgilaisseurassa, joka jäi ensimmäistä kertaa pudotuspelien ulkopuolelle sitten kauden 1994–1995.

Vajaan kahden Ruotsin kauden jälkeen Seikola siirtyi kaudeksi 2007–2008 HPK:honhttp://www.hameensanomat.fi/telegram.jsp?article=54064 . HPK:sta hän lähti Ilvekseen kaudeksi 2008–2009. Kausi Ilveksessä oli Seikolan uran paras toistaiseksi: hän teki runkosarjassa 50 ottelussa 17+27=44 pistettä ja valittiin kauden päätteeksi liigan parhaaksi puolustajaksi ja tähdistökentälliseen. Kaudeksi 2010–2011 hän siirtyi Elitserienissä pelaavaan Södertäljeen. Ruotsin-kauden jälkeen Seikola palasi jälleen Suomeen kaudeksi 2011–2012, seuranaan tällä kertaa Lahden Pelicans. Hän pelasi Pelicansissa myös kauden 2012–2013 ennen siirtymistään Turun Palloseuraan kausiksi 2013–2015. Loukkaantumisista kärsinyt Seikola pelasi TPS:ssä kahden kauden aikana yhteensä vain 33 ottelua. Kaudella 2015–2016 Seikola pelasi Suomi-sarjaa naantalilaisessa VG-62:ssa ja Mestistä niin ikään turkulaisessa TuTo Hockeyssä. Toukokuussa 2016 Seikola ilmoitti lopettavansa uransa. https://www.is.fi/jaakiekko/art-2000001172719.html 
Hän kuului TPS:n alumni joukkueeseen Kimmo Timosen #44 paidanjäädytys-seremoniassa.

 Tilastot 
 2000–2001  TPS  SM-liiga  23  1  0  1  16  10  1  0  1  0   2001–2002  TPS  SM-liiga  51  4  4  8  20  7  1  1  2  12        JMM  7  1  2  3  16 2002–2003  TPS  SM-liiga  56  5  4  9  36  7  1  0  1  2  2003–2004  TPS  SM-liiga  46  3  6  9  12  13  0  1  1  6 2004–2005  TPS  SM-liiga  56  5  9  14  14  6  0  1  1  4 2005–2006  TPS  SM-liiga  41  2  3  5  18  –  –  –  –  –    Frölunda HC  Elitserien  9  3  5  8  6  17  1  1  2  22 2006–2007  Frölunda HC  Elitserien  49  5  14  19  46  –  –  –  –  – 2007–2008  HPK  SM-liiga  45  5  8  13  74  –  –  –  –  – 2008–2009  Ilves  SM-liiga  50  17  27  44  95  3  0  1  1  2  2009–2010  Ilves  SM-liiga  55  17  22  39  84  –  –  –  –  – 2010–2011  Södertälje SK  Elitserien  44  2  16  18  20  –  –  –  –  – 2011–2012  Pelicans  SM-liiga  52  16  16  32  48  16  0  5  5  18 2012–2013  Pelicans  SM-liiga  55  13  11  24  42  –  –  –  –  – 2013–2014  TPS  SM-liiga  15  0  2  2  12  –  –  –  –  – 2014–2015  TPS  SM-liiga  18  0  2  2  4  –  –  –  –  – 2015–2016  VG-62  Suomi-sarja  4  0  2  2  4  –  –  –  –  –  TuTo Hockey  Mestis  5  0  2  2  27  6  0  1  1  31 13 kautta  yhteensä  SM-liiga  563  89  114  203  475  62  3  9  12  44 3 kautta  yhteensä  Elitserien  102  10  35  45  72  17  1  1  2  22

 Saavutukset 
SM-kulta (2001)
SM-hopea (2004, 2012)
Alle 18-vuotiaiden MM-kulta (2000)
Alle 20-vuotiaiden MM-pronssi (2002)
Pekka Rautakallio -palkinto (2009)
Juha Rantasila -palkinto (2009, 2010, 2012, 2013)

 Lähteet 

 Viitteet 

Luokka:Suomalaiset jääkiekkoilijat
Luokka:Pekka Rautakallio -palkinnon voittajat
Luokka:Juha Rantasila -palkinnon voittajat
Luokka:Toronto Maple Leafsin varaamat pelaajat
Luokka:Vuonna 1982 syntyneet
Luokka:Elävät henkilöt